Case ID: 1042839
Sentence 0: Cavabdeh iş üzrə Bakı Apellyasiya Məhkəməsi Mülki Kollegiyasının 01 iyul 2019-cu il tarixli qətnaməsindən kassasiya şikayəti vermişdir.İşin halları: İddiaçılar İddiaçı1, İddiaçı4, İddiaçı3 və İddiaçı2 Cavabdeh qarşı “ümumi birgə mülkiyyətdə olan mənzilin açıq hərracda satılması və əldə olunmuş vəsaitin paylara uyğun olaraq verilməsi” tələbinə dair iddia ərizəsi ilə məhkəməyə müraciət edərək, iddiaçılar İddiaçı4, İddiaçı3, İddiaçı2, İddiaçı1 və Cavabdeh ümumi paylı mülkiyyətində olan ünvan 1 ünvanında yerləşən 4 otaqlı mənzildən payların naturada ayrılması, əgər mənzilin naturada bölünməsi mümkün olmadıqda mənzilin açıq hərracdan satılması və satış pulunun paylı mülkiyyətçilər arasında paylara mütənasib surətdə bölüşdürülməsi barədə qətnamə qəbul edilməsini xahiş etmişlər.